**Recapitulare**

**Propoziţia subordonată circumstanţială de scop/finală (CS)**

 ***Propoziția subordonată circumstanțială de scop*** *exprimă scopul în vederea căruia se îndeplinește acțiunea din regentă și este echivalentă cu un complement circumstanțial de scop. Răspunde la întrebările****: în ce scop?, cu ce scop?,*** *puse pe lângă verbul (locuțiunea verbală) sau interjecția din propoziția regentă.*

 *EXEMPLE:* A cules cireșe, ca să facă dulceață. Vinovatul a luat-o la sănătoasa, ca să nu fie pedepsit. Hai cu mine, ca să facem toate cumpărăturile pentru excursie. Ca să nu plângă, i-a cumpărat o minge. A plecat să învețe tainele meseriei. Hai cu noi ca să-i încurajăm.

 *NB: Propozițiile subordonate circumstanțiale de scop care nu sunt absolut necesare comunicării, se despart prin virgulă de regentă, mai frecvent cele aflate înaintea regentei. Propozițiile subordonate circumstanțiale de scop introduse prin conjuncția ”de” nu se despart niciodată prin virgulă.*

1. Identifică elementele introductive ale propoziției subordonate circumstanțiale de scop

din exemplele următoare:

1. Învață, ca să ia examenul. Mergem să culegem struguri. Mergi de învață lecția.
2. Pentru ca să fie iertat, și-a cerut de mai multe ori scuze. Am fugit, nu cumva să-mi

ceară ceva.

1. Găsește adverbele și locuțiunile adverbiale corelative cu rol de a sublinia prezența

complementului circumstanțial de scop, din exemplele următoare:

1. De aceea este atentă, ca să nu greșească.
2. Copiii anume și-au făcut lecțiile, ca să fie lăsați la joacă.
3. Pentru aceea a studiat, ca să devină medic.
4. Înadins a venit, ca să ceară caietul.
5. Completează spațiile libere cu *regentele* potrivite pentru următoarele propoziții subordonate circumstanțiale de scop:
6. .........................................................pentru că le place.
7. ........................................................ca să nu pierd trenul.
8. Ca nu care cumva să iau notă mică,.................................
9. ...................................................să-mi ceară o carte.
10. Ca să nu-mi mai fie frig,..........................................
11. Identifică felul propozițiilor din frazele următoare și realizează contragerea

propozițiilor subordonate circumstanțiale de scop:

1. ”*Întâi l-au legat cu mâinile la spate și i-au pus căluș în gură, ca să nu urle.”*
2. ”*Am trudit cu tine să înveți carte și acum or să te trimită pe vrun șantier, să dai cu*

*lopata.”*

1. *”Acolo slujitorii îl desculță, îi suflecă ițarii până la genunchi și-l vâră în lăptoc*

*până la glezne,-ca să simțească zimții gheții și să nu mai îndrăznească a amenințare împotriva unui obraz boieresc.”* (M. Sadoveanu)

1. ”*Trebuia să fiu corect ca nu cumva să i se pară că sunt periculos că visez ceva mai*

*mult decât dorește el să-mi dea.”* (A. Buzura)

1. ”*Ca să ajungi la Cârligați, trebuie să treci prin două sate*.” (Z. Stancu)
2. ”*S-ar fi pus el, nu-i vorbă, luntre și punte ca să-și vâre codița cea bârligată*

*undeva, dar degeaba i-a fost că pe unde se ducea tot în gol umbla.”*

1. ”*Și cum iese Sfânta Duminică afară, odată și pornește desculță prin rouă de*

*culege o poală de somnoroasă.”* (I. Creangă)

1. S-a spart o țeavă de la bucătărie și am chemat un instalator ca s-o lipească.
2. Alexandru vrea să-și ia un calculator și face economii pentru ca să-l cumpere.
3. Pentru că întârziase, a luat autobuzul ca să ajungă mai repede la stadion.
4. Formulează fraze în care propoziția ”*să învățăm cu ambiție*” să fie, pe rând, propoziție

subordonată: SB, CD, CS.

1. Formulează enunțuri după schemele date:
2. PP SB CD CS
3. PP PR CS
4. CS PP CI
5. Realizează expansiunea complementelor circumstanțiale de scop din următoarele

enunțuri:

* A venit la mine pentru un sfat.
* Pentru a te lua la cercul de informatică, am trecut pe la tine.
* Am acționat spre binele amândurora.
* A amânat întâlnirea pentru a nu deranja pe cineva.
1. Construiește fraze în care să ai următoarele tipuri de subordonate introduse prin

conjuncția ”*să”:* CS, SB, PR, AT, CD, CI.

1. Alcătuiește fraze în care conjuncția *”de*” să introducă, pe rând, câte o propoziție

subordonată: SB, PR, AT, CD, CI, CS.

1. Completează propozițiile subordonate circumstanțiale de scop din care se dau doar

elementele introductive:

* Noi mergem la mare ca să.................................
* Am venit la tine pentru ca să.............................
* Ca nu cumva să................................................., nu lipsești de la școală.

BIBLIOGRAFIE:

1. Dumitriu Amalia, Jianu Mihaela, Mihăilă Constanţa-Valentina, „*Gramatică. Clasa a VIII*-a”, ed. Cartea de buzunar, Bucureşti, 2005, pag. 67-69.
2. Iancu Marin, *„Limba şi literatura română. Manual pentru clasa a VIII-a”,* ed.Corint, Bucureşti, 2008, pag.220-221.
3. Crişan Alexandru, Dobra Sofia, Sâmihăian Florentina, „*Limba română. Manual pentru* *clasa a VIII-a*”, ed. Humanitas Educaţional, Bucureşti, 2012, pag. 206-208

Profesor,

Lungoci Andreea-Amalia